Gdańsk

Gdańsk (nombre polaco ; en caxubio Gduńsk; en alemán Danzig) ye una ciudat important d'a rechión historica de Pomerania en Polonia septentrional, sobre os ríos Vistula y Motlawa.

Dende 1999, Gdańsk ye a capital d'a Voivodato de Pomerania, y d'antis mas yera a capital d'a Voivodato de Gdańsk. Gdańsk ye a ciudat mas important de l'Gdańsk-Gdynia-Sopot. Tien una población de 464.000 habitants (2004), con un aria metropolitana de 1.180.000 d'habitans (2004).

 Toponimia 
Bi ha una hipotesi que explica o toponimo kaixubián Gdúnsk como un toponimo amprau por os eslaus d'a ribera baltica a partir d'o toponimo chermanico u gotico Gothiscandza, seguntes Chordanes a primera tierra que habitoron os godos en a suya emigración dende d'Escandinavia y que en a "Grant Cronica d'Espanya" escriben GotiscanoyaGrant Cronica d'Espanya.

 Historia 
En 1308 os caballers teutons prenioron Pomerelia y Gdánsk. En 1466 pasó a mans de Polonia pero con muita autonomía. En 1772 con o primer reparto de Polonia encara quedó en Polonia pero como enclau. En 1793 con o segundo reparto de Polonia pasó a Prusia. Napoleón en 1807 la declaró ciudat libre. Mientres lo periodo napoleonico bi heba una guarnición francesa, que hi permaneixió dica o 13 d'aviento de 1813. Dimpués pasó a Prusia atra vegada, y con a unificación alemana quedó en Alemania. En 1919 o Tractau de Versalles la tornó a fer ciudat libre protechita por a Sociedat de Nacions.André Sellier, Jean Sellier Atlas de los pueblos de Europa Central Acento editorial p 98 O gubierno de Polonia propocionaba o servicio de correus d'a ciudat libre, reclamada tanto por os nacionalistas polacos como por os nacionalistas alemans en base a un 98 % de población alemana.

O 1 de setiembre de 1939 fue anexionada por o III Reich, pero en marzo de 1945 fue presa por l'Exercito Royo Sovietico, pasando de nuevo a Polonia. Os alemans, que yeran a mes gran part d'a población u fuyoron de l'abance sovietico u fuoron forachitaus chusto dimpués. Os eslaus autoctonos caixubos fuoron consideraus como polacos pa chustificar l'anexión. En 1980 a ciudat de Gdansk se fació famosa una huelga en as atarazanas organizada por o sindicato Solidarność y Lech Walesa.

 Administración 
 Reparto de concellers 
Eleccions municipals Partiu 1990 1994 1998 2002 2006 2010Eleccions 2010 Platforma Obywatelska      26 Prawo i Sprawiedliwość      7 Independients      1 Total           34

 Alcaldes 

 Lista d'alcaldes Lechislatura Nombre Partiu politico1989–1990 Jerzy Pasiński POUP1990–1991 Jacek Starościak 1991–1994 Franciszek Jamroż 1994–1998 Tomasz Posadzki Unión Democrática1998–2002 Paweł Adamowicz Plataforma Civica2002–2006 Paweł Adamowicz Plataforma Civica2006–2010 Paweł Adamowicz Plataforma Civica2010–2014 Paweł Adamowicz Plataforma Civica

 Esporte 

 Clubs esportivos 
O Lechia Gdańsk ye un club de fútbol que chuga en a primera división polaca de fútbol.

 Competicions esportivas 
Gdańsk estió una d'as seus d'o EuroBasket 2009, chugando-se hi os partius d'o Grupo B en o suyo pabillón Hala Olivia.

Tamíen estió una d'as seus d'a Eurocopa de fútbol de 2012, chugandose-hi tres partius d'o Grupo C y d'os cuartos de final en o pabillón PGE Arena Gdańsk.

 Localidaz achirmanatas 
 1977: 22px Rotterdam (Países Baixos).

 Referencias 

 Vinclos externos 

*